Na kampanye na ye ya suka ya bokonzi ya mboka, Donald Trump alakaki ete akobimisa na
polele ba dosié ya likambo ya Jeffrey Epstein.
Epstein azalaki na réseau ya koteka bana mike mpo na kosangisa nzoto, mpe bilembeteli ezali ete
bato mingi ya lokumu bazalaki na kati na yango.
Kasi, sima ya maponami, Trump apekisaki ete bábimisa ba dosié ya Epstein, likambo oyo ememaki bapameli mpe botɛmɛli
ebele na kati ya parti na ye moko mpe na kati ya bato oyo basimbaka ye, elingi koloba lingomba ya MAGA .
Nsima ya pression ekomaki makasi mingi, mpe mpo na boyokani na ye moko na Jeffrey Epstein, abongolaki makanisi na ye na
ngonga ya suka mpe andimaki ete bafungola ba dossiers mosusu.
Lisusu, mwa moke liboso ete mobeko mpo na kobimisa ba dossiers ya likambo ya Epstein endimama, alobaki ete Procureur Général na ye,
Pam Bondi, akobanda sikoyo ba ankɛtɛ likolo ya Président ya kala Bill Clinton, Ministre ya kala ya Mosolo Larry
Summers, Banque J.P. Morgan mpe Reid Hoffman, moko ya bakeli ya LinkedIn, na boyokani na likambo ya Epstein.
Bondi apesi sikoyo Jay Clayton mosala ya ankɛtɛ oyo.
Liboso, azalaki na kati ya komite ya bakonzi ya Apollo Global, kompani ya miliarderɛ Leon Black.
Leon Black, na ngambo na ye, azalaki moninga ya malamu ya mombongo ya Jeffrey Epstein, oyo
afutaki milio 158 ya badolare mpo na misala na ye.
Eza na ntembe monene soki moto moko uta na kati ya bato oyo akoki kosala ankɛtɛ na bosembo mpenza.
Kasi, ezali solo na moboko ete Bill Clinton azali na nse ya ankɛtɛ.
Kaka na bambula ya 1990, bafundaki ye na makambo ya kobebisa basi na makasi.
Na tango wana, Brice Taylor ná Cathy O'Brien bango mibale balimbolaki na mozindo na babuku na bango ndenge nini
banyokolamaki mpe basalelamaki mabe na milulu ya bondimi na nse ya bokambi ya ba services secrets, lokola
eteni ya ba programmes ya MK-Ultra mpo na kobongisa bango.
Balisolaki ndenge nini na sima basalelamaki na ba services secrets, ata mpe na Bill Clinton, mpo na komema bamessage
to mpo na kobimisa ye basango, mpe ndenge nini ye mpe asalelaki bango mabe na makambo ya nzoto na kati ya likambo wana.
Maria Farmer mpe afundi Clinton. Farmer ná ndeko na ye ya mwasi bakomaki déjà bampikiliki ya réseau ya mombongo
ya bato mpo na kosangisa nzoto ya Epstein na mobu 1996.
Maria mpe batindaki ye na makasi asalaka na biro ya boyambi ya moko ya bandako ya bapaya ya Epstein, mpe na yango ayebaki
malamu mpenza nani azalaki kokota mpe kobima epai ya Epstein.
Mbala mingi, ye azalaki komona Bill na Hillary Clinton.
Alobaki ata ete ba Clinton, mpe Prezida ya Amerika Trump, bazalaki basangani na Epstein na mabe:
"Nabéngaki moto nyonso, nabéngaki Donald Trump. Nabéngaki moto nyonso oyo nakanisaki ete
azalaki na kati ya mwango mabe elongo na ngai.
Donald Trump, mpe mpenza ba Clinton. Bango nde bato oyo nazalaki komona bazali kokota mpe kobima.
Nayebaki ete bazalaki eteni ya likambo mobimba.
Kaka na sanza ya motoba ya mobu 2025, boyangeli ya Trump elobaki ete bilembetele ezalaki te mpo na
kondimisa bolukiluki likolo ya bato oyo bafundamaki naino te.
Bongo, mbongwana oyo ya mbalakaka na makanisi euti wapi, na makambo oyo bafundi Clinton ná baninga na ye?
Bon, lisano "Trump contre Clinton" esanami naino mbala ebele.
Ndenge tolakisaki na programme "The Trump File – Saviour or Part of the Deep State", Trump na Hillary Clinton –
lokola bakandidá ya président – babɛtanaki makasi na kampanye ya maponami ya président ya 2016.
Awa mpe, Trump alakaki – soki alongi na maponami – ete akofungola ba ankɛtɛ likolo ya Clinton, kasi yango esalemaki te.
Baankɛ́tɛ nyonso na likoló ya Hillary Clinton etikamaki na ntango ya Trump.
Yango ezali likambo ya kokamwa te, mpamba te mabota mibale wana bazali baninga banda kala.
Hillary Clinton afandaki na molɔngɔ ya liboso na libala ya Donald na Melania Trump na mobu 2005.
Trump apesaki mbongo na Fondation Clinton mpe mpo na campagne ya Sénat ya Hillary Clinton.
Bongo mpo na nini etumba oyo ya mbalakaka mpe ya kokamwa na moninga ya kala, kozanga ata pression moko?
Ezali na ntina koyeba ete ata nsima ya ekateli oyo ya mibeko ya kofungola ba dosié ya Epstein,
bakotia yango polele mpe mobimba te mpo na bato nyonso.
Awa mpe, ekozala na bisika bakokata, mpo na yango Ministre ya Justice Pam Bondi ná ekipi na ye bazali na mikolo 30.
Bokati oyo esalemi mpo na kobatela bato oyo babebisami mpe bato oyo bapesaka sango.
Lisusu, makambo oyo "ekoki kotia na likama ankɛtɛ ya leta ya mobimba oyo ezali kosalema to bosambisi ya mabe oyo
ezali kokoba" bakoki sikoyo mpe kobomba to kokata yango.
Yango ekokaki mpe kozwa Bill Clinton.
Lokola baankɛtɛ ezali kosalema sikoyo likolo na ye, biloko nyonso etali ye esengeli kobombama.
Ankɛ́tɛ oyo balobelaki mingi na likambo ya Clinton, na yango, ezali na matomba misato mpo na Trump:
1) Yango epesaka ye nzela ya kolongola makanisi ya bato na mokumba na ye moko na likambo etali Epstein.
2) Akoki komonana lokola mobikisi na etumba kati na bato ya gauche na droite mpo na basungi na ye, mpe na suka abandi
ankɛtɛ oyo bazalaki kosɛnga banda kala likolo ya Clinton.
3) Na tango yango moko, oyo epesi ye libaku ya kobatela moninga na ye ya kala Clinton, mpo soki ba dossiers ya
Epstein ebimi, eloko moko te ekoki kobimisama mpo na ye na ntina ya makambo oyo ezali kosalema na tribinale.
Conclusion: Mopanzi sango ya ankɛ́tɛ ya Angleterre oyo ayebani mingi mpe mokomi, David Icke, oyo ba analyse na ye mpe makambo
alobaka liboso ebimaka solo mbala mingi, amonisaki mbala na mbala ete kowelana ya politiki kati na ba gauche na ba droite, to
kati na ba Démocrates na ba Républicains, ezali lokuta monene.
"Omoni, wana nde lokuta monene."
Na politiki, ezali "gauche" na "droite".
Mpe na sima, bango nyonso bazali baninga.
Nalingi koloba, ndambo na bango bakoki mpenza te kondima, kasi ebele na bango, mingi mpenza bato ya motuya, bazali baninga...
Yango wana, oyo tomonaka na politiki, "gauche" na "droite", ezali kaka masano ya teatre.
Ezali masano ya kosepelisa, boye te? ...
Kasi soki ozongi mwa moke na sima na lisano oyo ya ba marionnettes, esika oyo ezali na ba gauche na
ba droite, mpe okoti na molili, okomona ete bango mibale bazali kokambama na maboko moko.
Yango wana, ezali na tina te nani azali na bokonzi, "ya mwasi" to "ya mobali", mokano moko mpo na bato nyonso emonanaka polele.
Na boyebi oyo ya liboso, lisano ya teatre ya Trump-Clinton oyo elakisami awa ekomi polele koleka:
Bato ya masano oyo bazali komonana awa bazali na mposa te ya kobimisa na miso ya bato bankombo ya ntina oyo
ezali na ba dosié ya Epstein, mpe na yango, bato bakokoba kokosama na masano ya boye ya kobungisa makanisi.
Lisano esengeli kokoba – kino bato bakomona polele masano oyo ya gauche na droite mpe baboya kokosama lisusu.